**"Recyklácia odpadov z obalov potravín - starým veciam nová šanca"**

1. **Cieľ, zameranie aktivity:**

Cieľom aktivitybolo zostrojiť projekt **Vláčik Recykláčik** – projekt zameraný na triedenie odpadu – sklo, plast, papier a kov

1. **Vyučovací predmet:**

|  |  |  |
| --- | --- | --- |
| **Predmet** | **Ročník** | **Téma vyučovania** |
| Chémia | 6.,7. | Recyklácia |
| Biológia | 8.,9. | Globálne environmentálne problémy |

1. **Pomôcky**

Kartónové krabice - veľké aj malé, krepový papier – červený, modrý, zelený a žltý, lepidlo, lepiaca páska, farebné papiere, kancelársky papier, plastové fľaše, žlté vrchnáky od fliaš, kancelárske potreby

1. **Príprava**

Pre realizáciu projektu vláčik Recykláčik sú potrebné základné znalosti o separovaní triedeného odpadu a praktické zručnosti primerané veku žiakov. V prípade potreby je nutná aktívna účasť vyučujúceho na tvorbe projektu aj napriek tomu, že projekt dokážu žiaci vytvoriť na základe inštrukcií aj sami.

1. **Postup / Realizácia**
   1. Kartónové krabice obalíme farebným krepovým papierom:

rušeň – červený, vagóny – modrý, zelený, žltý

* 1. Na rušeň a vagóny prilepíme kolesá a každý vagón označíme symbolom recyklácie a názvom odpadu, pre ktorý je kontajner určený.
  2. Z plastovej fľaše vystrihneme špirálu a pomocou nej spojíme vagóny.
  3. Vrchnáky od fliaš prilepíme na prednú stranu rušňa ako svetlá.
  4. Dokončíme detaily: okná na rušni, rušňovodič, názov vláčika.

1. **Zhrnutie**

Projekt vláčik Recykláčik okrem výchovného charakteru má aj praktický význam, slúži ako pomôcka na triedenie odpadu.

Výhody projektu: upevnenie vedomostí žiakov o triedení a recyklovaní odpadu, prepojenie teoretických vedomostí s praktickou činnosťou, keďže si projekt vytvoria samotní žiaci, je väčší predpoklad, že si projekt budú viac vážiť a viac sa oň starať.

1. **Prílohy -** fotografie



